ב \_\_\_\_\_ בשבת, \_\_\_\_\_ יום לחודש \_\_\_\_\_ בשנת \_\_\_\_\_ לבריאת עולם ובמקביל ל\_\_\_\_\_ יום לחודש \_\_\_\_\_ בשנת \_\_\_\_\_, בנוכחות בני משפחה וחברים, בני הזוג האהובים \_\_\_\_\_, בן \_\_\_\_\_, ו \_\_\_\_\_, בת \_\_\_\_\_, מבטיחים לאהוב, לכבד ולתמוך זה בזו כבעל ואישה. אנו נכנסים בברית זו כשותפים שווים ובני זוג אוהבים ותומכים.

עם צאתנו למסע המשותף בשביל החיים, אנו מבטיחים להוקיר ולעודד זה את זו, ולעורר השראה האחד בשנייה. לבבותינו מתמזגים יחד ויוצרים קשר מיוחד במינו, המושתת על חברות, חמלה ואמון. בחיי היומיום כמו גם ברגעים המיוחדים, אנו מבטיחים לשאוף לבנות קשר אשר יאפשר לנו לחלוק את רגעי האושר בחיינו ולנחם זה את זו ברגעי הצער; לבטא את מחשבותינו ואת רגשותינו הכמוסים ביותר; לאתגר זה את זו בחיפוש אחר שלווה רגשית ורוחנית והגשמה אינטלקטואלית וגשמית. אנו מבטיחים לגלות רגישות האחד לרגשות השנייה, להתחשב האחד בצרכי השנייה, וליישב את חילוקי הדעות בינינו ברגישות, בהתבוננות פנימית, בדו-שיח ובפשרה.

באיחוד זה, אנו נשבעים להעריך זה את זו, לתמוך זה בזו ולהזין זה את זו, תוך מודעות תמידית למעלות, לחוזקות ולאיזון שיש ביכולתנו להציע זה לזו. מי ייתן ונמשיך לצמוח ביחד, ונשמר את האומץ והנחישות הדרושים להשגת יעדינו הנכספים. למען חיזוק השותפות בינינו, אנו נשבעים לפעול תמיד לשיפור עצמי. אנו מבטיחים לחגוג את רגעי האושר בחיינו בחן ובענווה, ולהתמודד עם רגעי הקושי בנחישות ובעוז.

מי ייתן ונשמר את האינטימיות, שהיא הקרקע שממנה צומחים תמיכה, אמון ותקשורת. כשותפים לחיים, נחתור להקים משפחה ובית שבהם ישררו אהבה, שלום, סובלנות, התמדה וחסד. זה מבעד לעיני זו, אנו רואים את העולם באור חדש, ויוצרים יחד עתיד אוהב: ביחד, מי ייתן ונהיה טובים יותר היום מיום האתמול, וטובים אף יותר מחר.

מי ייתן ונהפוך לאחד ברוחנו ובגופנו ובה בעת נוסיף לצמוח כבני אדם נפרדים. אנו מצהירים בזאת על כוונתנו להפוך למשפחה ככל המשפחות; לרחוש יראת כבוד למה שקדוש ואמיתי; לטפח מודעות והתפעלות ממסתורי החיים; לנהוג בכבוד ובחמלה בכל בני האדם; ולפתוח את לבבותינו ואת ביתנו בפני כל מי שיזדקק לכך. והכל שריר וקיים.